Diari Oficial de la Generalitat Valenciana


Sumari del DOGV 9703, del 13-10-2023 (2023/10028)

RESOLUCIÓ de 6 d'octubre de 2023, de la presidenta de Turisme Comunitat Valenciana, de concessió de sis beques, classe G, per a la realització de pràctiques professionals durant l'exercici 2023 en matèria de turisme en les dependències de l'esmentada entitat pública.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9703

Data del DOGV
:   13-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10045


Data del document
:   06-10-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública

RESOLUCIÓ de 6 d'octubre de 2023, de la presidenta de Turisme Comunitat Valenciana, de concessió de sis beques, classe G, per a la realització de pràctiques professionals durant l'exercici 2023 en matèria de turisme en les dependències de l'esmentada entitat pública. [2023/10255]  
Antecedents de fet  
Primer. El dia 12 de desembre de 2017 es va publicar en el Diari Oficial de la Generalitat Valenciana (DOGV 8188) el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme.  
Segon. El dia 23 de juny de 2023 es va publicar (DOGV 9624) la Resolució de 30 de maig de 2023, del president de Turisme Comunitat Valenciana, per la qual es van convocar beques per a la realització de pràctiques professionals en matèria de turisme en dependències de la mateixa entitat, concretament, segons el que es disposa en l'apartat primer, «Objecte», sis beques de classe G en matèria de màrqueting, promoció, publicitat i producte, amb adscripció a l'Àrea de Màrqueting i Producte Turístic amb el desglossament següent per a cadascun dels serveis que la componen: dues (2) beques per al Servei de Màrqueting en Línia i Publicitat, dues (2) beques per al Servei de Producte i Territori, i dues (2) beques per al Servei de Promoció.  
En aquesta resolució de convocatòria, concretament en l'apartat segon, «Finançament», es disposa el següent:  
1. La Llei de pressupostos de la Generalitat per a l'exercici 2023, dins de la secció 05, entitat 00539. Turisme Comunitat Valenciana, inclou una línia denominada «Programa d'especialització turística», amb el codi línia S0750000 i un import de cent cinquanta mil euros (150.000 €), capítol IV, els beneficiaris previstos de la qual són titulats universitaris.  
2. Aquesta línia inclou l'import global màxim destinat a la concessió de les sis beques que es convoquen mitjançant aquesta resolució que serà, per a l'exercici 2023, de vint-i-un mil euros (21.000 €); i per a l'exercici 2024, de huitanta-nou mil euros (89.000 €), condicionat en ambdós casos a l'existència de crèdit adequat i suficient en les respectives lleis de pressupostos de la Generalitat per a cada exercici.  
  
3. El període de duració de cada beca serà de 12 mesos i començarà el dia de 2023 que s'indique en la resolució de concessió d'aquesta convocatòria.  
El període inicial de cada beca podrà prorrogar-se, sense necessitat de nova convocatòria, per un període màxim de dotze mesos addicionals, sempre que el desenvolupament de l'activitat que s'estiga efectuant així ho requerisca o aconselle, i quedarà condicionada la possibilitat de pròrroga, en tot cas, a l'existència de crèdit adequat i suficient en els pressupostos de la Generalitat per a l'exercici 2024.   
4. Es procedirà, així mateix, al finançament de la quota d'empresa de la Seguretat Social de les persones adjudicatàries d'aquesta convocatòria de beques, amb càrrec a la dotació pressupostària del capítol I, Seguretat Social, de Turisme Comunitat Valenciana, per un import mensual per cada becari de 58,09 € i, en tot cas, atesos els imports establits en la normativa vigent en la matèria, de conformitat amb l'Ordre PCM/74/2023, de 30 de gener, per la qual es desenvolupen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i formació professional per a l'exercici 2023; en aquesta es modifiquen els màxims i mínims de les bases de cotització per a l'any 2023 tant dels empleats com de les beques de formació.  
Així mateix, en la Resolució de 23 de juny de 2023, del president de Turisme Comunitat Valenciana, per la qual es van convocar beques, concretament en l'apartat deu, «Quantia de les beques, règim de lliurament i justificació», s'estableix el següent:  
« A l'efecte de la quantia de les beques, pagament i justificació d'aquestes, caldrà ajustar-se al que s'estableix en el capítol V del Decret 20/2017, de 24 de novembre, del president de la Generalitat.»  
De conformitat amb la Resolució de 16 de gener de 2023, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell: «Establir en 1.165,08 € la quantitat de percepció per a l'exercici 2023 de les beques sotmeses a l'àmbit d'aplicació del Decret 132/2009, de 4 de setembre, del Consell, pel qual es regula la concessió de beques.»  
  
La dotació econòmica inicial de cadascuna de les beques serà de 1.165,08 euros bruts mensuals.  
Tercer. La resolució de convocatòria de les beques estableix, en l'apartat huité, «Termini de resolució i notificació», que el termini màxim per a dictar i publicar les resolucions serà de tres mesos, a comptar des de la data de publicació de la convocatòria, sense perjudici que puga ampliar-se en els termes previstos en la legislació bàsica de procediment administratiu comú. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Quart. La comissió avaluadora de les beques classe G, designades pel president de Turisme Comunitat Valenciana, es va constituir el 17 de juliol de 2023, en virtut de l'apartat sisé, «Ordenació i instrucció. Comissió avaluadora», de la resolució de convocatòria de les beques, i de conformitat amb l'article 9 del Decret 20/2017, de 24 de novembre, del president de la Generalitat.  
Amb data 17 de juliol, per acord de l'esmentada comissió, es van publicar les llistes ordenades de tots els aspirants, segons la puntuació obtinguda de la baremació, així com la llista d'aspirants exclosos, d'acord amb els criteris establits en la convocatòria i en els articles 3 i 4 del Decret 20/2017, de 24 de novembre, del president de la Generalitat, pel qual s'estableixen les bases reguladores, i es va concedir un termini de deu dies hàbils als aspirants per a la presentació d'al·legacions.  
  
Cinqué. El 2 d'agost de 2023, l'esmentada comissió va aprovar les taules de puntuacions definitives de la baremació i va acordar convocar els aspirants a la fase d'entrevista, d'acord amb el que es disposa en l'article 4.1.e de les bases de la convocatòria. Així mateix, es va sol·licitar la presentació, en el moment de l'entrevista, de la documentació acreditativa dels mèrits detallats en el currículum, en els termes que estableix l'article 7 del Decret 20/2017, de bases de la convocatòria de les beques.  
Sisé. En dates 4 i 5 de setembre de 2023, la comissió avaluadora va realitzar les entrevistes amb les incidències següents:  
  
Dues beques classe G (Servei de Màrqueting en Línia i Publicitat)  
- Aspirants convocats: 15  
- Aspirants entrevistats: 11  
- Aspirants no presentats: 4  
  
Dues beques classe G (Servei de Promoció)  
- Aspirants convocats: 22  
- Aspirants entrevistats: 14  
- Aspirants no presentats: 8  
  
Dues beques classe G (Servei de Producte i Territori)  
- Aspirants convocats: 18  
- Aspirants entrevistats: 12  
- Aspirants no presentats: 6  
  
Seté. Amb data 18 de setembre, i després de finalitzar la fase d'entrevistes, la comissió es va reunir i va acordar la publicació de les respectives llistes provisionals ordenades dels aspirants, segons la puntuació total obtinguda de la baremació i de l'entrevista realitzada, així com la llista d'aspirants no presentats, d'acord amb els criteris establits en la convocatòria i en els articles 3 i 4 del Decret 20/2017, i va concedir un termini de deu dies per a la presentació d'al·legacions (annexos I, II i III).  
En la mateixa data, i segons l'acta esmentada, la comissió acorda constituir, d'acord amb l'article 4, apartat 3, del Decret 20/2017, de 24 de novembre, borses de reserva amb els aspirants que, tot i haver superat l'entrevista, no han resultat adjudicataris de la beca, per ordre decreixent de puntuació total.  
Huité. Finalitzada la fase d'ordenació i instrucció del procediment i sense que hi haguera cap al·legació, amb data 4 d'octubre de 2023 la comissió avaluadora va aprovar la proposta de relació de persones beneficiàries, la relació d'aspirants que, encara que no han resultat adjudicataris, queden inclosos en cadascuna de les borses de reserva, prioritzada per ordre de puntuació per a cobrir les vacants que pogueren produir-se durant el període de vigència, i va acordar, en data 4 d'octubre de 2023, elevar aquesta proposta de resolució conjunta del procediment a la presidenta de Turisme Comunitat Valenciana.  
  
Fonaments jurídics  
Primer. La competència per a elevar proposta a la presidenta de Turisme Comunitat Valenciana per a la resolució del procediment correspon a la comissió, d'acord amb el que es preveu en l'article 9.5 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques professionals en matèria de turisme. La comissió avaluadora va elevar proposta de concessió amb data 4 d'octubre de 2023.  
Segon. La competència per a resoldre aquest procediment correspon a la presidenta de Turisme Comunitat Valenciana, d'acord amb el que es preveu en l'article 10.4 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques professionals en matèria de turisme.  
  
Tercer. En la tramitació d'aquest procediment s'ha respectat el que es disposa en l'esmentat Decret 20/2017, de 24 de novembre, i el que s'estableix en la Resolució de 30 de maig de 2023, del president de Turisme Comunitat Valenciana, per la qual es van convocar sis beques per a la realització de pràctiques professionals en matèria de turisme en dependències pròpies (classe G).  
Quart. Aquesta resolució recull els punts assenyalats en l'article 11.1 de l'esmentat decret aprovatori de les bases reguladores, indicant-hi així mateix la data d'inici del període de duració de les beques, d'acord amb el que s'ha fixat en l'article 14.1 de les bases.  
Vistos els antecedents de fet assenyalats i els fonaments jurídics esmentats i altres d'aplicació general i pertinent, resolc:  
  
Primer  
Concedir les beques per a la realització de pràctiques professionals en dependències de Turisme Comunitat Valenciana a les persones que apareixen incloses en l'apartat corresponent a persones beneficiàries de cadascun dels annexos d'aquesta resolució, el període de duració de quatre de les sis beques començarà el dia 15 d'octubre de 2023 i de les altres dues, l'1 de novembre.  
  
Segon  
Designar integrants de les borses de reserva (previstes en l'article 18 de l'esmentat Decret 20/2017, de 24 de novembre) els aspirants que apareixen inclosos en l'apartat corresponent a borsa de reserva de cadascun dels annexos d'aquesta resolució.  
  
Tercer  
Publicar en el Diari Oficial de la Generalitat Valenciana, d'acord amb el que s'ha assenyalat en l'article 11.1 de les bases reguladores, publicació que farà efecte de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica: https://www.gva.es/es/inicio/procedimientos'id\_proc=17201  
  
Contra aquesta resolució, que posa fi a la via administrativa, podrà interposar-se un recurs de reposició davant el mateix òrgan que dicta aquest acte, en el termini d'un mes comptat des de l'endemà de la seua publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant els jutjats contenciosos administratius de València, en el termini de dos mesos comptats de l'endemà de la seua publicació, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
València, 5 d'octubre de 2023.- La presidenta de Turisme Comunitat Valenciana: Nuria Montes de Diego.